Alfred Newman

Alfred NEWMAN (naskita la 17-an de marto 1900 en New Haven, Konektikuto; mortis la 17-an de februaro 1970 en Holivudo) estis usona komponisto. Li estis unu el la plej influaj figuroj en usona filmmuziko kaj laboris ĉefe kiel filmkomponisto kaj dirigento - kaj ankaŭ kiel influa muzikdirektoro ĉe 20th Century Fox. Newman gajnis entute naŭ Akademiajn Premiojn pro siaj filmkomponaĵoj.

Aliaj filmkomponistoj ankaŭ apartenas al lia familio; li estas la frato de Lionel Newman kaj Emil Newman, la patro de Thomas Newman, David Newman kaj Maria Newman, kaj la onklo de Randy Newman kaj Joey Newman.

 Kariero 
En kariero daŭranta pli ol kvar jardekojn, Newman komponis la muzikon por pli ol 200 filmoj. Kelkaj el liaj plej famaj muzikoj inkluzivas Wuthering Heights, The Hunchback of Notre Dame, The Mark of Zorro, How Green Was My Valley, The Song of Bernadette, :en:Captain from Castile, All About Eve, Love Is a Many Splendored Thing, Anastasia, The Diary of Anne Frank, How the West Was Won, :en:The Greatest Story Ever Told, kaj lian finan muzikon, Airport, kiuj ĉiuj estis nomumitaj por aŭ gajnis Akademiajn Premiojn. Li estas eble plej konata pro komponado de la fanfaro, kiu akompanas la studian emblemon komence de produktaĵoj de 20th Century Fox . Dum sia dungado ĉe 20th Century Fox, Newman komponis la fanfarojn, kiuj plej ofte asociiĝas kun produktadoj de Samuel Goldwyn kaj produktadoj de David O. Selznick.

Li estis inter la unuaj muzikistoj, kiuj komponis kaj direktis originalan muzikon dum la Ora Epoko de filmoj en Holivudo, poste fariĝante respektata kaj potenca muzikdirektoro en la historio de Holivudo.Henderson, Sanya. Alex North, Film Composer: A Biography, McFarland (2003) pp. 43-44 Newman kaj du el liaj kolegaj komponistoj, Max Steiner kaj Dimitri Tiomkin, estis konsiderataj la "tri baptopatroj de filmmuziko".MacDonald, Laurence E. The Invisible Art of Film Music: A Comprehensive History, Scarecrow Press (2013)

 Referencoj 

 Eksteraj ligiloj 


 Alfred Newman ĉe Soundtrackguide.net
 Alfred Newman's film score to The Song of Bernadette

Kategorio:Grammy-laŭreatoj
Kategorio:Komponistoj de blovinstrumenta muziko
Kategorio:Usonaj komponistoj de filmomuziko